Βρυξέλλες, 14.02.2005

COM(2005) 45 τελικό

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΣΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΣΤΟ ΣΥΜΒΟΥΛΙΟ

σχετικά με σχέδιο δράσης για την καταπολέμηση των ναρκωτικών (2005-2008) {SEC(2005)216}

Εισαγωγή

Το φαινόμενο των ναρκωτικών αποτελεί ένα από τα μεγαλύτερα προβλήματα των πολιτών της Ευρώπης και σημαντική απειλή για την ασφάλεια και την υγεία της ευρωπαϊκής κοινωνίας. Η ΕΕ έχει περίπου δύο εκατομμύρια προβληματικούς χρήστες ναρκωτικών. Η χρήση ναρκωτικών, ιδίως ανάμεσα στους νέους, βρίσκεται σε πρωτοφανώς υψηλά επίπεδα. Το ποσοστό κρουσμάτων HIV/AIDS μεταξύ των χρηστών αυξάνει ακόμη περισσότερο την ανησυχία. Το πρόβλημα των ναρκωτικών είναι παγκόσμιο, γι’ αυτό η Ευρωπαϊκή Ένωση αναλαμβάνει δράση μέσω ορισμένων πολιτικών πρωτοβουλιών, όπως π.χ. ο διάλογος για τα ναρκωτικά με διάφορες περιοχές του κόσμου. Η εξεύρεση επομένως μιας ρεαλιστικής και αποτελεσματικής αντιμετώπισης του προβλήματος θα πρέπει να παραμείνει πολιτική προτεραιότητα της Ένωσης.

Τον Δεκέμβριο του 2004, το Ευρωπαϊκό Συμβούλίο ενέκρινε τη στρατηγική της ΕΕ για τα ναρκωτικά (2005-2012) η οποία θέτει το πλαίσιο, τους στόχους και τις προτεραιότητες δύο διαδοχικών τετραετών σχεδίων δράσης που διατυπώνονται από την Επιτροπή. Η στρατηγική αυτή αποτελεί αναπόσπαστο τμήμα του πολυετούς προγράμματος “Το πρόγραμμα της Χάγης” για την ενίσχυση της ελευθερίας, της ασφάλειας και της δικαιοσύνης στην ΕΕ, στο οποίο αναφέρεται ότι “ένα άριστο επίπεδο προστασίας του χώρου ελευθερίας, ασφάλειας και δικαιοσύνης προϋποθέτει πολυκλαδική και συντονισμένη δράση τόσο σε επίπεδο ΕΕ όσο και σε εθνικό επίπεδο...”.

Η στρατηγική έχει ορισμένους μείζονες στόχους:

- την επίτευξη υψηλού επιπέδου όσον αφορά την προστασία της υγείας, την ευημερία και την κοινωνική συνοχή συμπληρώνοντας τη δράση των κρατών μελών στον τομέα της καταπολέμησης και μείωσης της χρήσης ναρκωτικών, της εξάρτησης, καθώς και των ζημιών που επιφέρουν τα ναρκωτικά στην υγεία και την κοινωνία.

- λαμβάνοντας υπόψη τα επιτεύγματα και τις αξίες της ΕΕ όσον αφορά τα θεμελιώδη δικαιώματα και ελευθερίες, να διασφαλίσει υψηλό επίπεδο ασφάλειας για το ευρύ κοινό αναλαμβάνοντας δράση κατά της παραγωγής ναρκωτικών, της διασυνοριακής διακίνησης ναρκωτικών και της διοχέτευσης πρόδρομων ουσιών καθώς και εντείνοντας την προληπτική δράση κατά των εγκλημάτων που συνδέονται με τα ναρκωτικά μέσω αποτελεσματικής συνεργασίας στηριγμένης σε μια κοινή προσέγγιση.

- ενίσχυση των μηχανισμών συντονισμού της ΕΕ ώστε να διασφαλίζεται η συμπληρωματικότητα της δράσης που αναλαμβάνεται σε εθνικό, περιφερειακό και διεθνές επίπεδο, καθώς και η συμβολή της στην αποτελεσματικότητα των πολιτικών καταπολέμησης των ναρκωτικών εντός της ΕΕ και στις σχέσεις της με άλλους διεθνείς εταίρους. Οι τελευταίοι ζητούν μία σαφέστερα προσδιορίσιμη ευρωπαϊκή θέση στα διεθνή φόρουμ όπως ο ΟΗΕ και οι εξειδικευμένες υπηρεσίες του, που θα απηχεί τη δεσπόζουσα θέση της ΕΕ ως χορηγού βοήθειας στον τομέα αυτόν.

Η στρατηγική επικεντρώνεται στις δύο σημαντικότερες διαστάσεις της πολιτικής για τα ναρκωτικά, τη μείωση της προσφοράς και της ζήτησης. Καλύπτει επίσης ορισμένα διατομεακά θέματα: τη διεθνή συνεργασία, την έρευνα, την ενημέρωση και την αξιολόγηση.

Το σχέδιο δράσης που προτείνει η Επιτροπή λαμβάνει υπόψη την τελική αξιολόγηση της στρατηγικής, καθώς και του σχεδίου δράσης της ΕΕ για τα ναρκωτικά (2000–2004)[1]. Ασχολείται ιδίως με τους τομείς εκείνους για τους οποίους η αξιολόγηση τονίζει ότι χρήζουν περαιτέρω προόδου. Επαναλαμβάνει ορισμένους ουσιώδεις στόχους που δεν επιτεύχθηκαν κατά το πρώτο σχέδιο δράσης. Η Επιτροπή διενήργησε επίσης μέσω εξειδικευμένου δικτυακού τόπου αρχική διαβούλευση με την κοινωνία των πολιτών σχετικά με τη μελλοντική πολιτική. Η διαβούλευση αυτή θα διευρυνθεί από την Επιτροπή κατά το χρόνο ισχύος του σχεδίου δράσης ώστε να περιλάβει ένα ευρύ φάσμα εκπροσώπων της κοινωνίας των πολιτών σε ολόκληρη την Ευρώπη που θα συμμετέχουν στο διάλογο για τον καλύτερο τρόπο αντιμετώπισης των σχετικών με τα ναρκωτικά ζητημάτων.

Όσον αφορά τον τελευταίο στόχο, θα πρέπει να γίνει σαφές ότι η στρατηγική και το σχέδιο δράσης δεν αποτελούν αφ’εαυτών στόχους· ακόμη και αν επιτευχθούν όλοι οι στόχοι που περιλαμβάνουν, πρέπει να συμπεράνουμε ότι απέτυχαν εάν δεν οδηγήσουν σε μετρήσιμη μείωση του προβλήματος των ναρκωτικών στις κοινωνίες μας. Αυτό περιμένουν οι πολίτες της Ευρώπης. Ο έσχατος στόχος του σχεδίου δράσης είναι να μειώσει σημαντικά την επικράτηση των ναρκωτικών μεταξύ του πληθυσμού και να περιορίσει την κοινωνική ζημία και τις βλάβες στην υγεία που προκαλεί η χρήση και το εμπόριο παράνομων ναρκωτικών. Έχει σκοπό να προτείνει ένα πλαίσιο ισορροπημένης προσέγγισης για τη μείωση της προσφοράς και της ζήτησης μέσω ορισμένων συγκεκριμένων ενεργειών.

Οι ενέργειες αυτές θα πρέπει να πληρούν τα ακόλουθα κριτήρια:

- Οι ενέργειες σε επίπεδο ΕΕ πρέπει να παρέχουν σαφή προστιθέμενη αξία, ενώ τα αποτελέσματα πρέπει να είναι ρεαλιστικά και μετρήσιμα.

- Οι ενέργειες πρέπει να είναι αποδοτικές ως προς το κόστος και να συνεισφέρουν άμεσα στην επίτευξη ενός τουλάχιστον από τους στόχους ή τις προτεραιότητες που τίθενται στη στρατηγική.

- Ο αριθμός των ενεργειών που αναλαμβάνονται σε κάθε τομέα πρέπει να είναι ρεαλιστικός.

Όσον αφορά τη μεθοδολογία, η Επιτροπή δεν σχεδίασε αυτό το σχέδιο δράσης ως ένα στατικό κατάλογο πολιτικών στόχων, αλλά ως ένα δυναμικό όργανο πολιτικής. Ακολουθεί τη δομή και τους στόχους της στρατηγικής και εστιάζεται σε συγκεκριμένα αποτελέσματα σε ειδικούς τομείς προτεραιότητας. Για κάθε ενέργεια θα χρησιμοποιηθούν εργαλεία αξιολόγησης και δείκτες που καταρτίστηκαν με την αρωγή του Ευρωπαϊκού Κέντρου Παρακολούθησης των Ναρκωτικών και της Τοξικομανίας (ΕΚΠΤΝ) (European Monitoring Centre for Drugs and Drug Addiction – EMCDDA) και της Ευρωπόλ, που θα βοηθήσουν την Επιτροπή να παρακολουθήσει την εφαρμογή του σχεδίου δράσης. Στη βάση αυτή, η Επιτροπή θα δημοσιεύει ετήσια έκθεση και, κατά περίπτωση, θα προτείνει τις δέουσες προσαρμογές.

Στο σχέδιο αναφέρεται σαφώς η ευθύνη για την υλοποίηση των ενεργειών και την τήρηση των προθεσμιών. Για την παρακολούθηση της υλοποίησης, θα γίνονται συστάσεις σχετικά με την υλοποίηση ή τον εντοπισμό της αδυναμίας υλοποίησης στόχων που δεν έχουν εκπληρωθεί ή είναι απίθανο να εκπληρωθούν εμπρόθεσμα. Η Επιτροπή θα διενεργήσει το 2008 αποτίμηση των επιπτώσεων με σκοπό να προτείνει δεύτερο σχέδιο δράσης για την περίοδο 2009-2012, ενώ η τελική αξιολόγηση της στρατηγικής και των σχεδίων δράσης θα πραγματοποιηθεί το 2012. Οι αξιολογήσεις αυτές θα υπερβαίνουν τα αυστηρά όρια του σχεδίου δράσης και θα περιλαμβάνουν, βάσει των εργασιών του ΕΚΠΝΤ και της Ευρωπόλ, μια γενική επισκόπηση της εξέλιξης της κατάστασης που επικρατεί στην Ευρώπη στον τομέα των ναρκωτικών.

Το σχέδιο δράσης έχει φιλόδοξους στόχους, αλλά αντανακλά τη σοβαρότητα των προβλημάτων που αντιμετωπίζουν οι ευρωπαίοι πολίτες. Σέβεται τις αρχές της επικουρικότητας και της αναλογικότητας και αφήνει ελεύθερο το πεδίο για τοπικές, περιφερειακές, εθνικές και διακρατικές ενέργειες, ενώ συγχρόνως ενθαρρύνει όλους τους παράγοντες να εξετάσουν με ποιο τρόπο μπορούν οι ενέργειες αυτές να αλληλο-υποστηρίζονται και να συμβάλλουν στην επίτευξη των στόχων της στρατηγικής της ΕΕ για τα ναρκωτικά.

ΣΥΝΤΟΝΙΣΜΟΣ |

Στόχος στρατηγικής 17[2] Ο συντονισμός είναι η βάση για την εδραίωση και τη διεξαγωγή επιτυχημένης στρατηγικής στην καταπολέμηση των ναρκωτικών |

Στόχος | Προτεινόμενη ενέργεια | Χρονοδιά-γραμμα | Αρμόδιος φορέας[3] | Εργαλείο αξιολόγησης /δείκτης² |

1. Αποτελεσματικός συντονισμός σε επίπεδο ΕΕ και σε εθνικό επίπεδο | 1. Τα κράτη μέλη και η Επιτροπή να έχουν έναν πλήρως επιχειρησιακό μηχανισμό συντονισμού στον τομέα των ναρκωτικών και να υποδείξουν ένα άτομο, μία υπηρεσία ή έναν οργανισμό που θα αναλάβει το ρόλο του συντονιστή | 2007 | Κράτη μέλη Επιτροπή | Ετήσια έκθεση της Επιτροπής για τις εθνικές δομές, σε συνεργασία με το ΕΚΠΝΤ |

2. Τα κράτη μέλη, λαμβάνοντας υπόψη την εθνική τους νομοθεσία και τις διοικητικές δομές, να υιοθετήσουν μία συνολική εθνική στρατηγική ή/και σχέδιο δράσης για τα ναρκωτικά | 2007 | Κράτος μέλη | Ό.α. |

2. Διασφάλιση ισόρροπης, πολυκλαδικής προσέγγισης | Ενσωμάτωση από τα κράτη μέλη των κοινών προτεραιοτήτων της ΕΕ στις εθνικές στρατηγικές και στα εθνικά σχέδια δράσης | 2007 | Κράτη μέλη | Ό.α. |

3. Συμμετοχή της κοινωνίας των πολιτών | 1. Έκδοση πράσινης βίβλου από την Επιτροπή σχετικά με τους τρόπους αποτελεσματικού συντονισμού με την κοινωνία των πολιτών | 2006 | Επιτροπή | Πράσινη Βίβλος της Επιτροπής |

2. Να λάβουν υπόψη τα κράτη μέλη την εμπειρογνωμοσύνη όλων των ενδιαφερόμενων ομάδων και οργανισμών | 2007 | Κράτη μέλη | Έκθεση των κρατών μελών προς την HDG σχετικά με την έκβαση των διαβουλεύσεων, το αργότερο μέχρι το 2008 |

3. Διενέργεια εκ μέρους της Επιτροπής έρευνας Ευρωβαρόμετρου σχετικά με τη στάση της νεολαίας στο θέμα των ναρκωτικών | 2008 | Επιτροπή | Η έκθεση έχει ήδη παραδοθεί |

Στόχοι στρατηγικής 18 και 19 Ο συντονισμός της πολιτικής για τα ναρκωτικά σε επίπεδο ΕΕ θα πρέπει να πραγματοποιηθεί μέσω της οριζόντιας ομάδας εργασίας για τα ναρκωτικά (HDG) |

4. Αποτελεσματικός συντονισμός στο Συμβούλιο | 1. Η HDG να εστιάσει τις δραστηριότητές της στην υλοποίηση του σχεδίου δράσης της ΕΕ | Συνεχίζεται | Συμβούλιο | Ετήσια επισκόπηση προόδου της Επιτροπής |

2. Η HDG να καταστεί το ηγετικό φόρουμ στο Συμβούλιο για το συντονισμό της ΕΕ στο ζήτημα των ναρκωτικών. Αποτελεσματικός συντονισμός μεταξύ αυτής και άλλων ομάδων εργασίας του Συμβουλίου που ασχολούνται με θέματα που άπτονται των ναρκωτικών, περιλαμβανομένων των εξωτερικών σχέσεων | Συνεχίζεται | Συμβούλιο | Επανεξέταση, το αργότερο μέχρι το 2005 των καθηκόντων της HDG Αποτελέσματα των συζητήσεων της HDG σχετικά με τα θέματα ναρκωτικών που αφορούν τις εξωτερικές σχέσεις με τις ενλόγω γεωγραφικές ομάδες και τούμπαλιν |

Στόχος στρατηγικής 20 Ένας από τους τομείς στους οποίους ο συντονισμός έχει μεγάλη σημασία είναι ο τομέας της διεθνούς συνεργασίας |

5. Συστηματική ένταξη της πολιτικής για τα ναρκωτικά στις σχέσεις και τις συμφωνίες με σχετικές τρίτες χώρες | 1. Το Συμβούλιο να διασφαλίσει ότι τα σχέδια δράσης της ΕΕ για διάφορες περιοχές εγκρίνονται μόνον εφόσον διατίθενται επαρκείς πόροι για την υλοποίησή τους | Συνεχίζεται | Συμβούλιο | Έκθεση της Επιτροπής, το αργότερο μέχρι το 2008 |

2. Στις νέες συμφωνίες με τρίτες χώρες/περιοχές να περιληφθεί ειδική ρήτρα για τη συνεργασία σχετικά με τα ναρκωτικά | Ετήσιο | Συμβούλιο Επιτροπή | Αριθμός νέων συμφωνιών με ειδική ρήτρα για τα ναρκωτικά |

Στόχος στρατηγικής 21 Οι αρμόδιες για τα περί ναρκωτικών θέματα και πολιτικές εθνικές αρχές θα συμβάλουν στην πρακτική εφαρμογή των σχεδίων δράσης της ΕΕ στο πλαίσιο της υλοποίησης των εθνικών προγραμμάτων |

6. Διατήρηση τακτικού φόρουμ για συντονισμό σε επίπεδο ΕΕ | Η Προεδρία και η Επιτροπή να προσφέρουν την ευκαιρία στους αρμόδιους για το συντονισμό των ναρκωτικών να συναντηθούν για να ανταλλάξουν στοιχεία σχετικά με τις εθνικές εξελίξεις, να επανεξετάσουν το πεδίο για ευρύτερη συνεργασία και να εστιαστούν στην υλοποίηση του σχεδίου δράσης της ΕΕ | Δις ετησίως | Προεδρία Επιτροπή Κράτη μέλη | Έκβαση των συσκέψεων |

ΜΕΙΩΣΗ ΤΗΣ ΖΗΤΗΣΗΣ |

Στόχος στρατηγικής 22 Μετρήσιμη μείωση της χρήσης ναρκωτικών, της εξάρτησης, των κινδύνων των ναρκωτικών που συνδέονται με την υγεία και των κοινωνικών κινδύνων |

Στόχος | Προτεινόμενη ενέργεια | Χρονοδιάγραμμα | Αρμόδιος φορέας | Εργαλείο αξιολόγησης /Δείκτης |

7. Βελτίωση της πρόσβασης στα μέτρα μείωσης της ζήτησης ναρκωτικών και της αποτελεσματικότητας των μέτρων αυτών | Να εξασφαλιστεί η αξιολόγηση των προγραμμάτων μείωσης της ζήτησης ναρκωτικών και η αποτελεσματική διάδοση των βέλτιστων πρακτικών. Αποτελεσματικότερη χρησιμοποίηση και τακτική ενημέρωση της βάσης δεδομένων EDDRA (ανταλλαγή πληροφοριών στο πλαίσιο της δράσης για τη μείωση της ζήτησης ναρκωτικών) που βασίζεται στο ΕΚΠΝΤ και άλλων βάσεων δεδομένων | 2007 | Κράτη μέλη ΕΚΠΝΤ | Αριθμός προγραμμάτων για τη μείωση της ζήτησης ναρκωτικών που έχουν αξιολογηθεί και που περιέχονται στη βάση δεδομένων EDDRA. Αριθμός χρηστών της βάσης EDDRA Η χρήση ναρκωτικών από μαθητές και η αντίληψή τους για τους σχετικούς κινδύνους (ΕΚΠΝΤ) |

Στόχος στρατηγικής 25.1 Βελτίωση της πρόσβασης στα προγράμματα πρόληψης και της αποτελεσματικότητάς τους, συμπεριλαμβανομένης της στοχοθετημένης πρόληψης καθώς και της πρόληψης που βασίζεται στην οικογένεια ή/και την κοινότητα |

8. Βελτίωση της πρόσβασης στα προγράμματα πρόληψης που βασίζονται στη σχολική εκπαίδευση καθώς και της αποτελεσματικότητάς τους | Να εξασφαλιστεί ότι εκτεταμένα προγράμματα πρόληψης, που καλύπτουν τόσο τα νόμιμα όσο και τα παράνομα ναρκωτικά καθώς και την πολυτοξικομανία, περιλαμβάνονται στα σχολικά προγράμματα ή εφαρμόζονται σε όσο το δυνατό ευρύτερη κλίμακα | 2007 | Κράτη μέλη | Αριθμός κρατών μελών που έχουν προβλέψει εκτεταμένα προγράμματα για την πρόληψη των ναρκωτικών στα σχολεία. Ποσοστό μαθητών που προσεγγίστηκαν |

9. Θέσπιση στοχοθετημένης πρόληψης. Ανάπτυξη νέων τρόπων προσέγγισης ομάδων στόχων, π.χ. μέσω του Διαδικτύου | Ανάπτυξη και βελτίωση προγραμμάτων πρόληψης για ειδικές ομάδες στόχους (π.χ. προβληματικές οικογένειες, μαθητές που έχουν εγκαταλείψει πρόωρα το σχολείο) και για ειδικές καταστάσεις (π.χ. ναρκωτικά και οδήγηση, ναρκωτικά στο χώρο εργασίας, ναρκωτικά στους χώρους ψυχαγωγίας) | 2007 | Κράτη μέλη Επιτροπή | Ποσοστό προγραμμάτων πρόληψης διαθέσιμων για ειδικές ομάδες στόχους (ΕΚΠΝΤ) Μελέτη της Επιτροπής σχετικά με τις επιπτώσεις στην οδήγηση των αλκοολούχων, ναρκωτικών και φαρμακευτικών ουσιών, το αργότερο μέχρι το 2008 Έκθεση των κρατών μελών προς την ομάδα HDG για το πεδίο εφαρμογής των προγραμμάτων στον τομέα των ναρκωτικών στον χώρο εργασίας, το αργότερο μέχρι το 2008. Αριθμός, πεδίο εφαρμογής και αξιολόγηση της αποτελεσματικότητας έργων πρόληψης στους χώρους ψυχαγωγίας (ΕΚΠΝΤ) |

Στόχος στρατηγικής 25.2 Βελτίωση της πρόσβασης σε προγράμματα έγκαιρης παρέμβασης ιδιαίτερα για άτομα νεαρής ηλικίας που «πειραματίζονταν» με τη χρήση ψυχοδραστικών ουσιών |

10. Βελτίωση μεθόδων για την έγκαιρη διαπίστωση των παραγόντων κινδύνου και έγκαιρης παρέμβασης | Να συμπεριληφθεί η ανίχνευση της χρήσης ναρκωτικών κατά την εκπαίδευση των επαγγελματιών που έρχονται σε επαφή με δυνητικούς χρήστες | Συνεχίζεται | Κράτη μέλη | Έκθεση των κρατών μελών σχετικά με την εκτίμηση του ποσοστού επαγγελματιών που δέχονται τέτοιου είδους εκπαίδευση, το αργότερο μέχρι το 2008 Ηλικία πρώτης κατανάλωσης ναρκωτικών/ πρώτης αναζήτησης θεραπείας (ΕΚΠΝΤ) |

Στόχος στρατηγικής 25.3 Βελτίωση της πρόσβασης σε στοχοθετημένα και διαφοροποιημένα προγράμματα θεραπείας, συμπεριλαμβανομένης της ολοκληρωμένης ψυχοκοινωνικής και φαρμακολογικής αγωγής |

11. Εξασφάλιση της διάθεσης στοχοθετημένων και διαφοροποιημένων προγραμμάτων θεραπείας και αποκατάστασης καθώς και της πρόσβασης σ’αυτά | 1. Διάθεση δυνατοτήτων θεραπείας που να καλύπτουν διάφορες ψυχολογικές, κοινωνικές και φαρμακολογικές προσεγγίσεις και που να ανταποκρίνονται σε αιτήματα θεραπείας | Συνεχίζεται | Κράτη μέλη | Δείκτες σχετικά με την αναζήτηση θεραπείας και τη διαθεσιμότητα θεραπευτικών αγωγών (ΕΚΠΝΤ) |

2. Καθιέρωση στρατηγικών και κατευθυντήριων γραμμών για την αύξηση της διαθεσιμότητας υπηρεσιών όσον αφορά τους χρήστες ναρκωτικών που δεν έχουν έλθει σε επαφή με τις υφιστάμενες υπηρεσίες | Συνεχίζεται | Κράτη μέλη | Ό.α. |

3. Βελτίωση της πρόσβασης στα προγράμματα αποκατάστασης και κοινωνικής επανένταξης και επέκταση του πεδίου εφαρμογής τους | Συνεχίζεται | Κράτη μέλη | Ό.α. |

12. Βελτίωση της ποιότητας των υπηρεσιών θεραπευτικής αγωγής | Συμφωνία για τη θέσπιση ελάχιστων προτύπων στο επίπεδο της ΕΕ σχετικά με τις θεραπείες απεξάρτησης από τα ναρκωτικά | 2008 | Συμβούλιο Επιτροπή | Πρόταση της Επιτροπής, το αργότερο μέχρι το 2007 |

13. Συνέχιση της ανάπτυξης εναλλακτικών λύσεων για τους ναρκομανείς αντί του εγκλεισμού τους στις φυλακές και παροχή στους κρατούμενους θεραπειών απεξάρτησης | 1. Αποτελεσματική χρησιμοποίηση εναλλακτικών λύσεων αντί της φυλάκισης όσον αφορά τους ναρκομανείς που διαπράττουν αδικήματα συνδεόμενα με ναρκωτικά-{}- | Συνεχίζεται | Κράτη μέλη | Έκθεση των κρατών μελών στην HDG, το αργότερο μέχρι το 2008 |

2. Καθιέρωση υπηρεσιών για την πρόληψη, τη θεραπεία και τον περιορισμό των ολέθριων επιπτώσεων των ναρκωτικών όσον αφορά τους κρατούμενους στις φυλακές, δημιουργία υπηρεσιών επανένταξης μετά την αποφυλάκιση και επεξεργασία μεθόδων για την παρακολούθηση και την ανάλυση της χρήσης ναρκωτικών από τους κρατούμενους | Συνεχίζεται | Κράτη μέλη Επιτροπή | Πρόταση σύστασης της Επιτροπής, το αργότερο μέχρι το 2007 |

Στόχος στρατηγικής 25.4 Βελτίωση της πρόσβασης στις υπηρεσίες για την πρόληψη και τη θεραπεία του HIV/AIDS, της ηπατίτιδας, άλλων λοιμωδών νόσων, ασθενειών και προβλημάτων στην κοινωνική ζωή και στην υγεία που οφείλονται στα ναρκωτικά |

14. Πρόληψη των κινδύνων για την υγεία που συνδέονται με τη χρήση ναρκωτικών | Εφαρμογή της σύστασης του Συμβουλίου για την πρόληψη και τη μείωση των προβλημάτων υγείας των συναφών με την εξάρτηση από τα ναρκωτικά | Συνεχίζεται | Κράτη μέλη | Έκθεση της Επιτροπής, το αργότερο μέχρι το 2006 |

15. Ύπαρξη υπηρεσιών για τη μείωση των ζημιών που οφείλονται στα ναρκωτικά και δυνατότα πρόσβασης σε αυτές | Εξασφάλιση της πρόσβασης σε υπηρεσίες για τους ναρκομανείς, συμπεριλαμβανομένων των θεραπειών με υποκατάστατα ναρκωτικών και συντήρησης, των προγραμμάτων αντικατάστασης συριγγών και άλλων συναφών υπηρεσιών με σκοπό τη μείωση των κινδύνων | Συνεχίζεται | Κράτη μέλη | Εκτίμηση του αριθμού των συριγγών που διανεμήθηκαν και των χρηστών ναρκωτικών που προσεγγίστηκαν (ΕΚΠΝΤ) Δείκτες σχετικά με τις αιτήσεις θεραπείας και τη διαθεσιμότητα θεραπειών (ΕΚΠΝΤ) |

16. Πρόληψη της διάδοσης του HIV/AIDS, της ηπατίτιδας Γ και άλλων λοιμωδών νόσων και ασθενειών που μεταδίδονται με το αίμα | Εξασφάλιση της εφαρμογής ολοκληρωμένων προγραμμάτων για το HIV/AIDS, την ηπατίτιδα Γ, άλλων ασθενειών που μεταδίδονται με το αίμα καθώς και του συντονισμού και της συνεργασίας μεταξύ των παρόχων υπηρεσιών που απευθύνονται σε ευαίσθητες ομάδες | Συνεχίζεται | Κράτη μέλη Επιτροπή | Βασικοί δείκτες όσον αφορά τον HIV, την ηπατίτιδα Γ και άλλες λοιμώδεις νόσους (ΕΚΠΝΤ) |

17. Μείωση του αριθμού των θανάτων που συνδέονται με τα ναρκωτικά | Η μείωση του αριθμού των θανάτων που συνδέονται με τα ναρκωτικά πρέπει να αποτελέσει ειδικό στόχο σε όλα τα επίπεδα με ειδικά σχεδιασμένες παρεμβάσεις για τον σκοπό αυτό | Συνεχίζεται | Κράτη μέλη | Δείκτης του αριθμού των θανάτων που συνδέονται με τα ναρκωτικά (ΕΚΠΝΤ) |

ΜΕΙΩΣΗ ΤΗΣ ΠΡΟΣΦΟΡΑΣ |

Στόχος στρατηγικής 27.1 Ενίσχυση της συνεργασίας των αρχών επιβολής του νόμου της ΕΕ τόσο στο επίπεδο της στρατηγικής όσο και στο επίπεδο της πρόληψης της εγκληματικότητας, με σκοπό τη βελτίωση των επιχειρησιακών δραστηριοτήτων στον τομέα των ναρκωτικών και της εκτροπής προδρόμων ουσιών |

18. Μείωση της παραγωγής και της προσφοράς συνθετικών ναρκωτικών | Καθιέρωση μακροπρόθεσμης λύσης για την εγκληματολογική ανάλυσης των συνθετικών ναρκωτικών με σκοπό την επιβολή του νόμου με βάση τα διδάγματα των προηγούμενων εμπειριών | 2008 | Κράτη μέλη Επιτροπή Ευρωπόλ | Έκθεση της Επιτροπής |

19. Εστίαση της νομιμοποίησης εσόδων από παράνομες δραστηριότητες στα εγκλήματα τα σχετιζόμενα με τα ναρκωτικά | Εφαρμογή κοινών επιχειρησιακών σχεδίων | Συνεχίζεται | Κράτη μέλη Ευρωπόλ Eurojust | Αριθμός σχεδίων που έχουν δρομολογηθεί ή ολοκληρωθεί Ανίχνευση και διακοπή χρηματικών ροών οφειλόμενων σε εγκληματικές πράξεις συνδεόμενες με ναρκωτικά |

20. Χρησιμοποίηση κατασχεθέντων περιουσιακών στοιχείων για τη χρηματοδότηση έργων για την καταπολέμηση των ναρκωτικών | Διερεύνηση της δυνατότητας δημιουργίας ταμείου που θα χρησιμοποιείται για κοινά επιχειρησιακά έργα χρηματοδοτούμενα από την κατάσχεση των περιουσιακών στοιχείων που είναι αποτέλεσμα της παραγωγής και της διακίνησης ναρκωτικών | 2007 | Επιτροπή | Μελέτη των βέλτιστων πρακτικών για τη δημιουργία ενός τέτοιου ταμείου |

21. Διερεύνηση των πιθανών δεσμών μεταξύ της διακίνησης ναρκωτικών και της χρηματοδότησης της τρομοκρατίας | Διεξαγωγή ερευνών σχετικά με τους ενδεχόμενους δεσμούς μεταξύ της διακίνησης ναρκωτικών και της χρηματοδότησης της τρομοκρατίας | 2007 | Επιτροπή Κράτη μέλη | Έρευνα περατωθείσα |

22. Ενίσχυση των εργασιών για την πρόληψη της εγκληματικότητας που σχετίζεται με τα ναρκωτικά | Αξιολόγηση του μεγέθους των εγκληματικών ενεργειών που συνδέονται με τα ναρκωτικά στην ΕΕ | 2006 | Κράτη μέλη ΕΚΠΝΤ | Συγκέντρωση των υφιστάμενων μελετών που πρέπει να υποβληθούν από το ΕΚΠΝΤ στην Επιτροπή, το αργότερο μέχρι το 2008 Πραγματική ή εικαζόμενη διαθεσιμότητα ναρκωτικών στο δρόμο. Τιμή, καθαρότητα και δραστικότητα (ΕΚΠΝΤ) |

23. Εξέταση των πρακτικών στον τομέα της πρόληψης των εγκληματικών ενεργειών που συνδέονται με τα ναρκωτικά σε τρίτες χώρες | Εκπόνηση μελέτης σχετικά με τις πρακτικές πρόληψης των εγκληματικών ενεργειών που συνδέονται με τα ναρκωτικά σε τρίτες χώρες | 2008 | Επιτροπή | Μελέτη περατωθείσα |

24. Βελτίωση της εκπαίδευσης όσον αφορά τις αρχές επιβολής του νόμου | Η Ευρωπαϊκή Αστυνομική Ακαδημία (CEPOL) να συμπεριλάβει στα ετήσια προγράμματα εργασίας της περισσότερες εκπαιδευτικές ενότητες για τις αρχές επιβολής του νόμου, ειδικά όσον αφορά την καταπολέμηση της παραγωγής και της διακίνησης ναρκωτικών | 2006 | CEPOL | Κι άλλες σχετικές εκπαιδευτικές ενότητες θα περιληφθούν στο ετήσιο πρόγραμμα εργασίας της CEPOL από το 2007 και πέρα |

Στόχοι στρατηγικής 27.2 – 27.3 Ενίσχυση της αποτελεσματικής αστυνομικής συνεργασίας μεταξύ κρατών μελών με βάση τα υφιστάμενα μέσα και πλαίσια Πρόληψη και τιμωρία των παράνομων εισαγωγών και εξαγωγών ναρκωτικών και ψυχοτρόπων ουσιών |

Στόχος | Προτεινόμενη ενέργεια | Χρονοδιάγραμμα | Αρμόδιος φορέας | Εργαλείο αξιολόγησης /Δείκτης |

25. Εντατικοποίηση και ανάπτυξη της συνεργασίας μεταξύ των αρχών επιβολής του νόμου των κρατών μελών και, όπου κρίνεται σκόπιμο, των τρίτων χωρών, της Ευρωπόλ ή/και της Eurojust για την καταπολέμηση της διεθνώς οργανωμένης παραγωγής και διακίνησης ναρκωτικών | 1. Εφαρμογή κοινών επιχειρησιακών σχεδίων, όπως είναι οι κοινές ομάδες έρευνας, οι κοινές επιχειρήσεις τελωνειακής επιτήρησης και το ευρωπαϊκό δίκτυο αστυνομικής συνεργασίας στον τομέα των μεταφορών | Συνεχίζεται | Κράτη μέλη Ευρωπόλ Eurojust | Αριθμός κοινών επιχειρησιακών σχεδίων που έχουν δρομολογηθεί ή ολοκληρωθεί Αριθμός προδρόμων ουσιών και ναρκωτικών που κατασχέθηκαν Αριθμός εγκληματικών ομάδων που διαλύθηκαν Αριθμός καταργηθέντων παράνομων εργαστηρίων |

2. Η Ευρωπόλ συγκεντρώνει και διαδίδει στοιχεία που αφορούν την εκτίμηση της απειλής που αντιπροσωπεύει η παραγωγή και η προσφορά ναρκωτικών για την ΕΕ | Δις ετησίως | Κράτη μέλη Ευρωπόλ | Έκθεση αξιολόγησης |

26. Καταπολέμηση των σοβαρών μορφών εγκληματικών ενεργειών στον τομέα της εκτροπής των χημικών πρόδρομων ουσιών με την εντατικοποίηση της συνεργασίας μεταξύ των αρχών επιβολής του νόμου των κρατών μελών και, αν χρειαστεί, των τρίτων χωρών, της Ευρωπόλ ή/και της Eurojust | Εφαρμογή κοινών επιχειρησιακών σχεδίων, όπως είναι η κοινή ευρωπαϊκή μονάδα για τις πρόδρομες ουσίες | Συνεχίζεται | Κράτη μέλη Ευρωπόλ Eurojust | Αριθμός κοινών επιχειρησιακών σχεδίων που έχουν δρομολογηθεί ή ολοκληρωθεί Αριθμός προδρόμων ουσιών και ναρκωτικών που κατασχέθηκαν Αριθμός εγκληματικών ομάδων που διαλύθηκαν |

27. Αποτροπή της εκτροπής προδρόμων ουσιών, κυρίως συνθετικών προδρόμων ουσιών που εισάγονται στην ΕΕ | 1. Εφαρμογή της νομοθεσίας της ΕΕ στον τομέα των προδρόμων ουσιών και ιδιαίτερα της συνεργασίας μεταξύ κρατών μελών σχετικά με τους ελέγχους της εισαγωγής προδρόμων ουσιών των συνθετικών ναρκωτικών και ενίσχυση των τελωνειακών ελέγχων στα εξωτερικά σύνορα της ΕΕ | Συνεχίζεται | Κράτη μέλη Επιτροπή | Αριθμός ελέγχου των κινδύνων που θεσπίστηκαν |

2. Στήριξη των διεθνών επιχειρήσεων της UN INCB (Διεθνούς Επιτροπής Ελέγχου των Ναρκωτικών) και ιδιαίτερα του σχεδίου Prism | Συνεχίζεται | Κράτη μέλη Επιτροπή Ευρωπόλ | Αριθμός δράσεων που έχουν δρομολογηθεί ή ολοκληρωθεί |

Στόχος στρατηγικής 27.5 Ενίσχυση των προσπαθειών των αρχών επιβολής του νόμου που απευθύνονται σε χώρες που δεν ανήκουν στην ΕΕ, και συγκεκριμένα σε χώρες και περιφέρειες που βρίσκονται επί των οδών διακίνησης ναρκωτικών |

28. Καθιέρωση και επέκταση των δικτύων αξιωματικών συνδέσμων των κρατών μελών στις χώρες παραγωγής και στις χώρες που βρίσκονται επί των οδών διακίνησης | 1. Κάθε δίκτυο συνεδριάζει για να βελτιώσει την επιχειρησιακή συνεργασία και τον συντονισμό των ενεργειών των κρατών μελών σε τρίτες χώρες | Δις ετησίως | Κράτη μέλη | Αριθμός συνεδριάσεων που πραγματοποιήθηκαν |

2. Εφαρμογή δράσεων με τις αρχές επιβολής του νόμου τρίτων χωρών | Συνεχίζεται | Κράτη μέλη | Αριθμός δράσεων που έχουν δρομολογηθεί ή ολοκληρωθεί |

ΔΙΕΘΝΗΣ ΣΥΝΕΡΓΑΣΙΑ |

Στόχος στρατηγικής 30.1 Συντονισμένη, αποτελεσματική και περισσότερο ορατή δράση της Ένωσης στο πλαίσιο των διεθνών οργανισμών και των διεθνών φόρουμ |

Στόχος | Προτεινόμενη ενέργεια | Χρονοδιάγραμμα | Αρμόδιος φορέας | Εργαλείο αξιολόγησης /Δείκτης |

29. Καθιέρωση κοινών θέσεων της ΕΕ σχετικά με τα ναρκωτικά στα διεθνή φόρουμ | Η HDG προετοιμάζει τις θέσεις της ΕΕ στις διεθνείς συναντήσεις σχετικά με τα ναρκωτικά. Οι συναντήσεις για τον συντονισμό της ΕΕ πραγματοποιούνται κατά τη διάρκεια των συνεδριάσεων της Επιτροπής Ναρκωτικών (CND) και άλλων συνεδριάσεων | Ετήσιο | Προεδρία Κράτη μέλη Επιτροπή | Αριθμός θέσεων της ΕΕ για σχετικές διεθνείς συναντήσεις |

30. Συντονισμός και προώθηση της στρατηγικής της ΕΕ στον τομέα των ναρκωτικών | Η Προεδρία ή/και η Επιτροπή έχουν καθοδηγητικό ρόλο στον συντονισμό και την προώθηση της ισόρροπης στρατηγικής της ΕΕ | Ετήσιο | Προεδρία Κράτη μέλη Επιτροπή | Αριθμός δηλώσεων της ΕΕ |

31. Παρουσίαση των κοινών ψηφισμάτων της ΕΕ και προώθηση άλλων ψηφισμάτων | Η Προεδρία καταβάλλει προσπάθειες στα Ηνωμένα Έθνη, και ιδιαίτερα στη CND για την υποβολή κοινών ψηφισμάτων ή/και τη συμμετοχή της ΕΕ σε άλλα ψηφίσματα | Ετήσιο | Προεδρία Κράτη μέλη Επιτροπή | Αριθμός κοινών ψηφισμάτων και ψηφισμάτων στα οποία συμμετείχε η ΕΕ |

Στόχος στρατηγικής 30.2 Ειδικές προσπάθειες ε σχέση με τις υποψήφιες χώρες, και τις ενδεχόμενες υποψήφιες χώρε, όπως είναι οι χώρες μέλη της διαδικασίας σταθεροποίησης και σύνδεσης |

32. Ενίσχυση των υποψήφιων χωρών και των χωρών της διαδικασίας σταθεροποίησης και σύνδεσης | Παροχή της απαιτούμενης τεχνικής και άλλης συνδρομής στις χώρες αυτές για να εξοικειωθούν με το κοινοτικό κεκτημένο και να μπορέσουν να πραγματοποιήσουν τις απαιτούμενες δράσεις | 2008 | Κράτη μέλη Επιτροπή ΕΚΠΝΤ Ευρωπόλ | Αριθμός περατωθέντων έργων. Δαπάνες και ποσοστό των συνολικών δαπανών όσον αφορά την παροχή ενίσχυσης στις χώρες αυτές |

33. Να δοθεί η δυνατότητα στις υποψήφιες χώρες να συμμετέχουν στις εργασίες του ΕΚΠΝΤ και της Ευρωπόλ | Σύναψη συμφωνιών με τις υποψήφιες χώρες | 2008 | Συμβούλιο Επιτροπή | Αριθμός συμφωνιών συνεργασίας που συνάφθηκαν |

Στόχος στρατηγικής 30.3 Παροχή βοήθειας σε τρίτες χώρες, συμπεριλαμβανομένων των χωρών στο πλαίσιο της ευρωπαϊκής πολιτικής γειτονίας, και στις των κυριότερες χώρες παραγωγούς και διέλευσης ναρκωτικών, ώστε να είναι αποτελεσματικότερες όσον αφορά τη μείωση τόσο της ζήτησης όσο και της προσφοράς ναρκωτικών |

34. Παροχή βοήθειας σε τρίτες χώρες στο πλαίσιο της ευρωπαϊκής πολιτικής γειτονίας | 1. Εφαρμογή των πτυχών «ναρκωτικά» των σχεδίων δράσης στο πλαίσιο της ευρωπαϊκής πολιτικής γειτονίας | 2008 | Κράτη μέλη Επιτροπή | Αριθμός διατάξεων που εφαρμόστηκαν σε σχέση με τα ναρκωτικά |

2. Εφαρμογή της πτυχής «ναρκωτικά» του σχεδίου δράσης ΕΕ-Ρωσία για την καταπολέμηση του οργανωμένου εγκλήματος | 2006 | Κράτη μέλη Επιτροπή | Αριθμός διατάξεων που εφαρμόστηκαν σε σχέση με τα ναρκωτικά |

35. Παροχή βοήθειας σε τρίτες χώρες/περιφέρειες | Η βοήθεια συνδέεται με τα σχέδια δράσης για τα «ναρκωτικά» που εκδόθηκαν από την ΕΕ με διάφορες περιφέρειες Παροχή ειδικής βοήθειας στο Αφγανιστάν στο πλαίσιο της καθιέρωσης της στρατηγικής του για τον έλεγχο των ναρκωτικών καθώς και στις γειτονικές χώρες με σκοπό την ενίσχυση της περιφερειακής προσέγγισης | 2008 | Κράτη μέλη Επιτροπή | Αριθμός περατωθέντων έργων. Δαπάνες και ποσοστό των συνολικών δαπανών που αφορούν τη ενίσχυση αυτών των χωρών/περιφερειών |

36. Συνέχιση και ανάπτυξη ενεργούς πολιτικής της ΕΕ με τρίτες χώρες/περιφέρειες | 1. Χρησιμοποίηση μηχανισμών, όπως είναι ο συντονισμός και η συνεργασία στον τομέα των ναρκωτικών μεταξύ της ΕΕ, της Λατινικής Αμερικής και της Καραϊβικής και οι συναντήσεις με την τρόικα στον τομέα των ναρκωτικών | Συνεχίζεται | Συμβούλιο Επιτροπή | Ετήσια έκθεση σχετικά με τη χρησιμοποίηση των μηχανισμών αυτών |

2. Εξέταση των δραστηριοτήτων και των μέτρων και, όπου χρειάζεται, καθορισμός νέων προτεραιοτήτων στα σχέδια δράσης στον τομέα των ναρκωτικών που ενέκρινε η ΕΕ με: - τη Λατινική Αμερική και την Καραϊβική - την την Κεντρική Ασία - τις χώρες των Δυτικών Βαλκανίων | 2006 2007 2008 | Συμβούλιο Επιτροπή | Εξέταση των εκθέσεων |

37. Βελτίωση της συνοχής της συνδρομής που παρέχεται σε τρίτες χώρες/περιφέρειες | 1. Ανταλλαγές πληροφοριών σχετικά με τις επιχειρησιακές δραστηριότητες στις τρίτες χώρες και περιφέρειες | Ετήσιο | Συμβούλιο Επιτροπή | Ετήσια έκθεση της Επιτροπής |

2. Αξιολόγηση των έργων της ΕΚ και των κρατών μελών στον τομέα των ναρκωτικών που περιλαμβάνονται στα προγράμματα συνεργασίας | 2008 | Κράτη μέλη Επιτροπή | Εκθέσεις των κρατών μελών και της Επιτροπής προς το Συμβούλιο |

3. Εντοπισμός των επαναλήψεων και των κενών στην παροχή τεχνικής συνδρομής | 2008 | Συμβούλιο Επιτροπή | Ενημέρωση από την Επιτροπή της βάσης δεδομένων για τα έργα τεχνικής συνδρομής στις υποψήφιες και τις τρίτες χώρες με βάση τις πληροφορίες των κρατών μελών. Έκθεση της Επιτροπής προς το Συμβούλιο |

ΕΝΗΜΕΡΩΣΗ, ΕΡΕΥΝΑ ΚΑΙ ΑΞΙΟΛΟΓΗΣΗ |

Στόχος στρατηγικής 31 Καλύτερη κατανόηση του προβλήματος των ναρκωτικών και επεξεργασία της βέλτιστης ανταπόκρισης |

Στόχος | Προτεινόμενη ενέργεια | Χρονοδιάγραμμα | Αρμόδιος φορέας | Εργαλείο αξιολόγησης /Δείκτης |

38. Παροχή απόλυτα αξιόπιστων και συγκρίσιμων δεδομένων σχετικά με τους βασικούς επιδημιολογικούς δείκτες | Πλήρης εφαρμογή των πέντε βασικών επιδημιολογικών δεικτών και, ενδεχομένως, τελειοποίησή τους | 2008 | Κράτη μέλη ΕΚΠΝΤ | Εκθέσεις των κρατών μελών για τον εντοπισμό ενδεχόμενων προβλημάτων εφαρμογής |

39. Παροχή αξιόπιστων πληροφοριών για την κατάσταση στον τομέα των ναρκωτικών | Κατάρτιση ενοποιημένου καταλόγου με τους δείκτες και τα εργαλεία εκτίμησης για την αξιολόγηση της στρατηγικής και των σχεδίων δράσης της ΕΕ στον τομέα των ναρκωτικών | Συνεχίζεται | Επιτροπή ΕΚΠΝΤ Ευρωπόλ | Ετήσια επισκόπηση της Επιτροπής με τη βοήθεια του ΕΚΠΝΤ και της Ευρωπόλ |

40. Εκπόνηση σαφών πληροφοριών για τις νεοεμφανιζόμενες τάσεις και συνήθειες σχετικά με τη χρήση και τις αγορές ναρκωτικών | Επίτευξη συμφωνίας σχετικά με τις κατευθυντήριες γραμμές και τους μηχανισμούς της ΕΕ σχετικά με την ανίχνευση, την παρακολούθηση και την ανταπόκριση στις νεοεμφανιζόμενες τάσεις | 2008 | Συμβούλιο Επιτροπή | Πρόταση της Επιτροπής το αργότερο μέχρι το 2007 σε συνεργασία με το ΕΚΠΝΤ και την Ευρωπόλ |

41. Εκτιμήσεις σχετικά με τις δημόσιες δαπάνες στον τομέα των ναρκωτικών | Εκτιμήσεις των κρατών μελών και της Επιτροπής σχετικά με τις άμεσες και έμμεσες δαπάνες στον τομέα των ναρκωτικών | 2006 | Κράτη μέλη Επιτροπή | Εκτιμήσεις των δαπανών σχετικά με την επιβολή του νόμου στον τομέα των ναρκωτικών, τα κοινωνικά προβλήματα και τα προβλήματα υγείας που οφείλονται στα ναρκωτικά και τη διεθνή συνεργασία, με τη συνδρομή του ΕΚΠΝΤ |

Στόχος στρατηγικής 31.2 Κάθε ένα από τα σχέδια δράσης της ΕΕ πρέπει να περιέχει θέματα έρευνας κορυφαίας προτεραιότητας που πρέπει να προωθηθούν στο επίπεδο της ΕΕ, λαμβάνοντας υπόψη την ταχεία εξέλιξη του προβλήματος των ναρκωτικών |

42. Βελτίωση της κατανόησης των παραγόντων που είναι καθοριστικοί για την τοξικομανία και την εξάρτηση καθώς και για τις θεραπείες απεξάρτησης | Προώθηση της έρευνας σχετικά με τους βιο-ιατρικούς, ψυχολογικούς, κοινωνικούς και άλλους παράγοντες που σχετίζονται με τη χρήση ναρκωτικών και την τοξικομανία στο πλαίσιο του κοινοτικού προγράμματος έρευνας και ανάπτυξης στα κράτη μέλη | Συνεχίζεται | Κράτη μέλη Επιτροπή | Εντοπισμός και συμπερίληψη θεμάτων στο πρόγραμμα πλαίσιο και στα προγράμματα εργασίας καθώς και στα εθνικά προγράμματα έρευνας Αριθμός αιτήσεων σχετικά με τα ναρκωτικά που έφθασαν με επιτυχία στο πρόγραμμα έρευνας και αριθμός των έργων που δέχθηκαν στήριξη στο επίπεδο των κρατών μελών |

43. Δημιουργία δικτύων αριστείας σχετικά με την έρευνα στον τομέα των ναρκωτικών | Ενθάρρυνση δικτύων έρευνας, πανεπιστημίων και επαγγελματιών όσον αφορά την ανάπτυξη /δημιουργία δικτύων αριστείας με σκοπό την βέλτιστη χρησιμοποίηση των πόρων και την αποτελεσματική διάδοση των αποτελεσμάτων | 2007 | Επιτροπή | Έκθεση της Επιτροπής σχετικά με το επίπεδο δικτύωσης και την απαιτούμενη χρηματοδότηση των δικτύων αυτών |

Στόχος στρατηγικής 32 Παροχή σαφών ενδείξεων σχετικά με τα πλεονεκτήματα και τα μειονεκτήματα των τρεχουσών δράσεων και δραστηριοτήτων στο επίπεδο της ΕΕ |

44. Συνεχής και συνολική αξιολόγηση | 1. Η Επιτροπή υποβάλλει εκθέσεις στο Συμβούλιο και στο Ευρωπαϊκό Κοινοβούλιο για την κατάσταση προόδου της εφαρμογής του σχεδίου δράσης και των προτάσεων για την αντιμετώπιση των υφιστάμενων κενών και ενδεχόμενων νέων προκλήσεων | Ετήσιο | Επιτροπή | Εκθέσεις σχετικά με την κατάσταση προόδου |

2. Η Επιτροπή προβαίνει στην αποτίμηση των επιπτώσεων με σκοπό την πρόταση νέου σχεδίου δράσης για την περίοδο 2009 – 2012 | 2008 | Επιτροπή | Αποτίμηση των επιπτώσεων με τη βοήθεια του ΕΚΠΝΤ και της Ευρωπόλ |

45. Παρακολούθηση της αμοιβαίας αξιολόγησης των συστημάτων καταστολής στον τομέα των ναρκωτικών στα κράτη μέλη | Έκταση του πεδίου εφαρμογής των συστάσεων για βέλτιστες πρακτικές | 2006 | Συμβούλιο | Έκθεση του Συμβουλίου και πρόταση συστάσεων |

[1] COM 707 τελικό (2004).

[2] Η αρίθμηση αυτή αντιστοιχεί στην αρίθμηση των στρατηγικών στόχων στο πλαίσιο της στρατηγικής της ΕΕ για την καταπολέμηση των ναρκωτικών κατά την περίοδο 2005-2012

[3] PRES = Προεδρία, ΚΜ = κράτη μέλη, COM = Επιτροπή